2. pielikums

13.08.2021. rīkojumam Nr. 1-3.1/33

 **Vienošanās**

**par būvprojekta izstrādes organizēšanu, pieslēguma ierīkošanas finansēšanas kārtību un pieslēguma ierīkošanas gaitu**

Ventspilī, 20\_\_. gada \_\_\_\_\_\_\_\_\_\_\_\_\_\_\_\_\_\_\_\_\_\_

Pašvaldības SIA “Ventspils siltums”, reģistrācijas Nr.40003007655, **turpmāk tekstā – Piegādātājs,** \_\_\_\_\_\_\_\_\_\_\_\_\_\_\_\_\_\_ personā, kurš(a) darbojas uz \_\_\_\_\_\_\_\_ pamata, no vienas puses, un

\_\_\_\_\_\_\_\_\_\_\_\_\_\_\_\_\_ , personas kods/ reģistrācijas Nr.40003007655\_\_\_\_\_\_\_\_\_\_\_\_\_\_, **turpmāk tekstā – Klients**, no otras puses, abi kopā turpmāk saukti – **Līdzēji**, noslēdz šādu vienošanos, turpmāk tekstā – **Vienošanās**, par būvprojekta izstrādes organizēšanu, pieslēguma ierīkošanas finansēšanas kārtību un pieslēguma ierīkošanas gaitu.

**1. Vienošanās priekšmets**

1.1. Ņemot vērā to, ka Klients ir iesniedzis pieteikumu pieslēguma ierīkošanai adresē(-s) \_\_\_\_\_\_\_\_\_\_\_\_ **iela \_\_, Ventspils**, un Piegādātājs ir izsniedzis Klientam tehniskos noteikumus, turpmāk tekstā – Tehniskie noteikumi, un informāciju par aptuvenajām pieslēguma ierīkošanas izmaksām, kā arī Piegādātājs ir konstatējis, ka pieslēguma ierīkošanai saskaņā ar būvniecību reglamentējošiem normatīvajiem aktiem ir nepieciešama būvprojekta izstrāde un energoapgādes objekta būvdarbu veicēja piesaistīšana, Līdzēji vienojas par:

1.1.1. būvprojekta izstrādes organizēšanu;

1.1.2. pieslēguma ierīkošanas finansēšanas kārtību;

1.1.3. pieslēguma ierīkošanas gaitu.

1.2. Parakstot Vienošanos, Klients apliecina, ka ir iepazinies ar Tehniskajiem noteikumiem un informāciju par aptuvenajām pieslēguma ierīkošanas izmaksām un piekrīt pieslēguma ierīkošanai.

**2. Būvprojekta izstrādātājs**

Klients ir izvēlējies būvprojekta izstrādātāju \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. Būvprojekta izstrādes organizēšana**

3.1. Ievērojot Tehniskos noteikumus un tajos noteiktos termiņus, Klients apņemas organizēt un apmaksāt būvprojekta izstrādi pieslēguma ierīkošanai, izvēloties un noslēdzot līgumu ar atbilstošas kvalifikācijas projektētāju (būvprojekta izstrādātāju) par būvniecības ieceres īstenošanai nepieciešamo grafisko un teksta dokumentu kopuma sagatavošanu, t.i., būvprojekta izstrādi un saskaņošanu visās nepieciešamajās institūcijās, tajā skaitā ar visām ieinteresētajām trešajām personām, kā arī par akcepta saņemšanu valsts un pašvaldību institūcijās atbilstoši Latvijas Republikā spēkā esošajiem normatīvajiem aktiem.

3.2. Klients apņemas līgumā ar būvprojekta izstrādātāju paredzēt Klientam īpašuma tiesības uz izstrādāto būvprojektu ar tiesībām nodot īpašuma tiesības jebkurai trešajai personai.

3.3. Piegādātājs pilnvaro Klientu un Vienošanās 2. punktā norādīto būvprojekta izstrādātāju Piegādātāja vārdā:

3.3.1. sagatavot, parakstīt un iesniegt būvvaldē būvniecības ieceres dokumentus, kā arī izstrādāto būvprojektu;

3.3.2. saņemt būvvaldes akceptu par būvniecības ieceri (atzīmi paskaidrojuma rakstā vai apliecinājuma kartē) vai būvatļauju ar būvprojektēšanas nosacījumiem;

3.3.3. saņemt būvvaldes atzīmi būvatļaujā par būvprojektēšanas nosacījumu izpildi;

3.3.4. nodrošināt pieslēguma ierīkošanas nosacījumu saskaņošanu ar nekustamā īpašuma īpašniekiem.

3.4. Vienošanās 3.3. punktā Piegādātāja dotais pilnvarojums ir spēkā un attiecas arī uz gadījumiem, kad būvprojekta izstrāde uzsākta, t.i., iesniegums, dokumenti būvvaldē tiek iesniegti un saņemti, izmantojot būvniecības informācijas sistēmu (BIS), mājaslapa www.bis.gov.lv.

**4. Izstrādātā būvprojekta iesniegšana Piegādātājam**

4.1. Klients bez atlīdzības nodod īpašumā Piegādātājam 2 (divus) būvprojekta oriģināla eksemplārus papīra formā ar visiem, saskaņā ar normatīvajos aktos noteiktajiem nepieciešamajiem, oriģinālajiem saskaņojumiem, 2 (divus) būvprojekta kopijas papīra formā, 1 (vienu) kopiju elektroniskā veidā .dwg un .pdf formātā ar ieskenētiem visiem saskaņojumiem un piezīmēm no saskaņotājiem. Būvprojekta darbu apjoms, materiālu specifikācija un būvdarbu tāme jāiesniedz .xlxs formātā.

4.2. Klients nodod īpašuma tiesības uz izstrādāto būvprojektu Piegādātājam. Klients piekrīt, ka Piegādātājs izmanto būvprojektu pēc saviem ieskatiem, tajā skaitā, bet ne tikai, kā darba uzdevumu vai iepirkumu procedūrā, kas tiks organizēta pieslēguma ierīkošanai un darbības nodrošināšanai.

**5. Piegādātāja konstatēto trūkumu novēršana izstrādātajā būvprojektā**

5.1. Ja Piegādātājs saņemtajā izstrādātajā būvprojektā konstatē neatbilstības Tehniskajiem noteikumiem, nepilnības, akcepta (atzīmes) neesamību un/vai Klients nav iesniedzis nepieciešamos dokumentus saskaņā ar Vienošanos, Piegādātājs 15 (piecpadsmit) kalendāro dienu laikā informē Klientu un aicina noteiktajā termiņā novērst konstatētos trūkumus un iesniegt Piegādātājam precizētu būvprojektu.

5.2. Klients, ja nepieciešams, iesaistot būvprojekta izstrādātāju, apņemas noteiktajā termiņā un par saviem līdzekļiem organizēt būvprojekta precizēšanu un nepieciešamo dokumentu iesniegšanu. Visas izmaksas, kas saistītas ar būvprojekta precizēšanu, izmaiņu saskaņošanu, pilnā apmērā sedz Klients.

**6. Pieslēguma ierīkošanas finansēšanas kārtība**

6.1. Piegādātājs sedz pieslēguma ierīkošanas izmaksas \_\_\_\_\_\_\_\_\_\_\_\_\_ EUR apmērā, turpmāk –finansējums. Ja būvniecības izmaksas ir lielākas par Piegādātāja finansējumu, Klients sedz izmaksu starpību, veicot maksājumu Piegādātājam.

6.2. Projektēšanas darbu izmaksas neietilpst pieslēguma ierīkošanas maksā un projektēšanas darbu faktiskās izmaksas, kas tiek attiecinātas uz attiecīgo pieslēgumu, pilnā apmērā sedz Klients.

6.3. Ēkas vai būves iekšējās siltumapgādes sistēmas, tajā skaitā individuālā siltummezgla, turpmāk – ISM, ierīkošanas izmaksas pilnā apmērā sedz Klients un to izbūvi Klientam jānodrošina līdz pieslēguma ierīkošanas būvdarbu pabeigšanai.

**7. Būvkomersantu atlase (iepirkuma procedūra) pieslēguma ierīkošanai**

7.1. Piegādātājs apņemas uzsākt būvkomersantu atlasi 1 (viena) mēneša laikā pēc izstrādāta būvprojekta un nepieciešamo būvvaldes atzīmju apliecinājuma kartē vai būvatļaujā saņemšanas un Vienošanās noslēgšanas.

7.2. Būvkomersantu Piegādātājs izvēlas saskaņā ar atklātiem, vienlīdzīgiem un objektīviem kritērijiem, ņemot vērā būvkomersanta kvalifikāciju un pieredzi, piedāvātās būvdarbu izmaksas, nodrošinot saimnieciski visizdevīgākā pieslēguma ierīkošanu.

7.3. Klientam ir tiesības iepazīties ar būvkomersantu izvēles principiem un noteikumiem un izvēles procesa norisi (iepirkuma procedūras noteikumiem).

7.4. 2 (divu) mēnešu laikā no būvkomersantu atlases (iepirkuma procedūras) uzsākšanas Piegādātājs izvēlas būvkomersantu pieslēguma ierīkošanas būvdarbu izpildei.

7.5. Ja piemērojamo iepirkuma procedūru dēļ 2 (divu) mēnešu laikā nav iespējams izvēlēties būvkomersantu, Piegādātājs rakstveidā informē Klientu (uz Līdzēju rekvizītos norādīto e-pastu vai pasta adresi) par būvkomersanta izvēles termiņu.

7.6. Pēc būvkomersanta izvēles Piegādātājs un Klients pieslēguma ierīkošanai noslēdz pieslēguma līgumu, attiecīgi paredzot Piegādātāja un Klienta maksājamo daļu, ievērojot Vienošanās 6.1.punktu.

**8. Siltumenerģijas piegādes līguma noslēgšana**

8.1. Pēc būvdarbu pabeigšanas, ēkas ISM pārbaudes un pieņemšanas (Piegādātāja akts) Piegādātājs un Klients noslēdz siltumenerģijas piegādes līgumu.

8.2. Siltuma tīklu piederības, atbildības un apkalpošanas robeža starp Piegādātāju un Klientu tiks noteikta sekojošā veidā: robeža būs Klienta ēkas/ būves ārsiena (ārējā virsma).

**9. Vienošanās spēkā stāšanās, grozīšanas, izbeigšanās kārtība**

9.1. Vienošanās stājas spēkā no dienas, kad to parakstījuši Līdzēji, un tā ir spēkā līdz tajā noteikto Līdzēju saistību pilnīgai izpildei.

9.2. Jebkuri Vienošanās grozījumi un papildinājumi noformējami rakstveidā, tos paraksta Līdzēji. Grozījumi vai papildinājumi kļūst par Vienošanās neatņemamu sastāvdaļu.

9.3. Ja 90 (deviņdesmit) kalendāro dienu laikā no dienas, kad Piegādātājs nodevis Klientam Vienošanos, Klients nav to parakstījis, Piegādātājam ir tiesības anulēt Klienta pieteikumu pieslēguma ierīkošanai, Vienošanos un Klientam izsniegtos Tehniskos noteikumus. Par anulēšanu Piegādātājs rakstveidā (uz Līdzēju rekvizītos norādīto e-pastu vai pasta adresi) informē Klientu vismaz 10 (desmit) kalendārās dienas iepriekš.

**10. Noslēguma noteikumi**

10.1. Klients apliecina, ka ir pilnīgi iepazinies ar Vienošanās ietvertajiem noteikumiem, saprot tos, apzinās savas tiesības un pienākumus, kā arī tiem piekrīt.

10.2. Jebkādi paziņojumi, pieprasījumi, dokumenti vai citi informācijas sūtījumi (piemēram, vēstules, iesniegumi), kas sniedzami vai pieprasāmi vai atļauti saskaņā ar Vienošanos, nododami rakstveidā (Piegādātāja klientu portālā vai e-pastā vai, nosūtot uz pasta adresi, kas norādīta sadaļā Līdzēju rekvizīti, izņemot 4.1. punktā noteiktajā gadījumā) un uzskatāmi par nodotu otram Līdzējam:

10.2.1. 7. (septītajā) kalendārajā dienā no izsūtīšanas dienas, ja informācija ir nosūtīta uz adresi, kas norādīta sadaļā Līdzēju ekvizīti, ar oficiālu piegādes servisu vai pastu;

10.2.2. brīdī, kad otrs Līdzējs ir parakstījies par informācijas sūtījuma saņemšanu, ja tas nogādāts personīgi pret parakstu uz adresi, kas norādīta sadaļā Līdzēju rekvizīti;

10.2.3. ja informācijas sūtījums tiek nosūtīts, izmantojot elektroniskos saziņas līdzekļus (Piegādātāja klientu portāls, e-pasts), tas uzskatāms par saņemtu nosūtīšanas brīdī, izņemot gadījumus, ja tiek saņemts sistēmas paziņojums, ka sūtījums vai saziņa nav veikta.

10.3. Visus Vienošanās izpildes laikā radušos strīdus Līdzēji cenšas atrisināt, savstarpēji vienojoties, bet, ja vienošanās nav panākta, tad Latvijas Republikas vispārējās jurisdikcijas tiesā.

10.4. Jautājumi, kas nav atrunāti Vienošanās, tiek risināti saskaņā ar spēkā esošajiem normatīvajiem aktiem.

10.5. Vienošanās sastādīta un parakstīta 2 (divos) eksemplāros, viens eksemplārs -Piegādātājam, viens – Klientam.

**11. Līdzēju rekvizīti**

**Piegādātājs Klients**

Pašvaldības SIA “Ventspils siltums” \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adrese: Talsu iela 84, Ventspils, LV-3602 Adrese: \_\_\_\_\_\_\_\_\_\_\_\_\_\_\_\_\_\_\_\_\_

E-pasts: ventsiltums@ventspils.lv E-pasts: \_\_\_\_\_\_\_\_\_\_\_\_\_\_\_\_

Tālrunis: 63602200 Tālrunis: \_\_\_\_\_\_\_\_\_\_\_\_